Sərbəst iş üçün tapşırıqlar

1. Qışlama yerlərinə verilən tələbləri öyrənin.
2. Qışlama yerlərində temperatur balansının pozulmasının nə ilə nəticələnə biləcəyinə diqqət edin.
3. Qışlama yerində ventilyasiyanın zəruriliyinə diqqət edin, çünki arı ailəsinin tənəffüs zamanı ayırdığı su buxarının miqdarı onun istifadə etdiyi balın miqdarından asılıdır.
4. Dünya təcrübəsində qışlama yerlərinin neçə növü olmasına və Azərbaycan ərazisində hansı növün səmərəliliyinə diqqət edin.
5. Qışlama yerlərinin quruluşu haqqında biliklərinizi genişləndirin.
6. Qışlama yerinin seçilməsinə dair tələbləri öyrənin.

Praktiki tapşırıqlar və fəaliyyətlər

Tapşırıq və fəaliyyətlər | Təlimat və tövsiyələr
Qışlama yerlərinə verilən tələblərin öyrənilməsi | Qışlama yerlərində sabit temperaturun qorunub saxlanmasına diqqət edin. 4 dərəcə Selsidən artıq temperaturun hansı vəziyyəti yaratdığını öyrənin. Ailənin 1 kiloqram baldan istifadəsi üçün nə qədər su buxarı ayırdığını öyrənin.
Qışlama yerlərinin inşaat xüsusiyyətlərinin öyrənilməsi | Qışlama yerlərinin hansı tələblərə cavab verməsinə diqqət edin. Ventilyasiya sisteminin quruluşuna diqqət edin. Qışlama yerinin hansı yerdə tikilməsinə diqqət edin. Qışlama yerinin qorunmasına diqqət edin.