Praktiki tapşırıqlar və fəaliyyətlər

Fəaliyyət və tapşırıqlar | Təlimat və tövsiyələr
Arı ailəsinin fərdlərinin öyrənilməsi | Bal arılarının analar, bir neçə min işçi arı və bir neçə yüz erkək arıdan ibarət olaraq ailə halında yaşamasına diqqət edin. Arı ailələrinin fərdlərinə diqqət edin. Ana arının mayalanmış və mayalanmamış yumurtalarından hansı növ arıların çıxdığını öyrənin. Erkək arının funksiyaları, nə vaxt yaşayıb öldüklərini öyrənin. İşçi arıların xüsusiyyətlərini bir tam kimi öyrənin.
Arıların bədən quruluşunun öyrənilməsi | Arı bədəninin üç hərəkətli hissədən ibarət olması, bədəninin rənginə diqqət ədin. Arının baş və sorucu ağız aparatı haqqındakı məlumatlara diqqət edin. İşçi arıların döş və ayaqları haqqında olan məlumatları nəzərdən keçirin. İşçi arının sancma aparatının funksiyasına diqqət edin.
Arıların yem və həzm orqanlarının öyrənilməsi | Təbii yemi nektar, bal və çiçək tozu hesab olunan arıların nektar olmayanda şirin ayırmalardan da istifadə etməsini diqqətinizdə saxlayın. Arılar üçün zülallar, vitaminlər, yağlar, karbohidrat, mineral maddələr, mikroelementlər və başqalarının mənbəyini öyrənin. Arıların həzm aparatı haqqında olan məlumatları öyrənin. Qışda arıların yoğun bağırsaq sisteminin iş prinsipi haqqında məlumat toplayın. Arıların bel vəziləri (üst çənə, udlaq, arxa baş və döş vəziləri) haqqındakı məlumata diqqət edin. Analarda üst çənənin inkişafı, erkəklərin mayalanmamış ananı necə tapması, mayalanmışlarda vəzinin ana maddəsi buraxması və başqa cəhətlərə diqqətlə yanaşın.