Praktiki tapşırıqlar və fəaliyyətlər

Tapşırıq və fəaliyyətlər | Təlimat və tövsiyələr
Balverən bitkilərin əkilməsi | Yığımsız vaxtda arıların yığımla məşğul ola bilmələri üçün arıxanaya yaxın olan ərazilərdə balverən bitkilərin əkilməsini diqqətinizdə saxlayın. Bütün yaz-payız dövrü ərzində arıları fasiləsiz yığımla təmin etmək üçün çiçək-nektar konveyerinin əhəmiyyətini öyrənin. Nektar gətirən bitkilərin əkini üçün torpaqların yararlılığı, becərilməsi və aqrotexnika üçün yararlılığına diqqət edin. Balverən bitkilər əkiləcək sahələrin gübrələnməsinə (fosfor və kalium) diqqəti artırın. Əkin yerlərini hazırlayarkən təbii və iqlim şəraitini nəzərə alın.
Birillik və ikiillik balverən bitkilərin əkilməsi | Birillik balverən bitkilərin əkini zamanı yığımsız vaxtda onların çiçəklənməsini nəzərə alın, ən çətin vaxtda arıların nektar götürə bilməsinin təmin olunmasına diqqət edin. İkiillik balverən bitkilərin (xoşəmbül, göycəçiçək) çiçəklənməsinin başqa, bitkilərlə eyni vaxta düşməməsi üçün nəzarət tədbirini diqqətinizdə saxlayın (qönçə vaxtı biçin ki, üstüstə düşməsin), bu tədbiri görərkən arıların bir balverən bitkidən digərinə keçməyə tələsməməsini diqqətinizdə saxlayın. Arıları cır balverən bitki çiçəkləri ilə yemləyərkən onları nektarla ətirlənmiş şəkər şərbəti ilə yemləməyi diqqətinizdə saxlayın.
Ayrı-ayrı bitkilərin əkilməsi | Ayrı-ayrı yabani bitkilərin təsərrüfat əhəmiyyəti və fərdi xüsusiyyətlərini öyrənin. Qırmızı yonca və faseliya bitkilərinin əkin və becərilmə xüsusiyyətlərini öyrənin. Növbəli əkinləri balverən bitkilərlə zənginləşdirməyi diqqətinizdə saxlayın.