Qışlama yerinin tikilməsinə sərf olunan xərclər arıların çöldə qışlaması zamanı istifadə etdiyi çoxlu balın dəyərindən bir xeyli az olacaq.

Bundan başqa, arılar çöldə qışlamaya nisbətən yaxşı qışlama yerində az zəif olur, həmçinin orada yuvalar quru və kiflənməmiş olur. Beləliklə, təsərrüfat yaxşı təchiz olunmuş qışlama yeri ilə təmin olunmalıdır.

14.1. Arıların qışlama yerinə köçürülməsi

Arılarla olan pətəkləri quru havada mənfi 1-30C temperaturda qışlama yerinə gətirin. Yağış və ya sulu qar yağanda arıları köçürməyin, çünki nəm pətəklər qışlama yerində havanı rütubətləndirir və şişir:

- Səhər-səhər hər bir pətəyi səliqə ilə açın və siçanların olub-olmadığına baxın;

- Qışlama yerində temperatur müsbət 3-40C olduqda yuxarı və yan həsirləri çıxardın;

- Torlu məftilin üzərinə yemlə olan yastıqça qoyun;
- Pətəkdə havalandırıcı yarıqlar açaraq pətəyin üstünə qapaq qoyun;
- Soyuq qışlama yerində temperatur 0°C-dən aşağı olduqda yuxarı və yan həsirləri çıxartmayın;
- Qışlama yerinə pətəyi xərək və ya arabada daşıyın (Şəkil 14.4). Bunun üçün transportyordan istifadə edin (olduğu təqdirdə).

Şəkil 14.4. Pətəkləri daşımaq üçün müxtəlif arabalar

14.2. Arılar olan pətəklərin qışlama yerlərində yerləşdirilməsi (Şəkil 14.5)

- Adi qışlama yerində pətəkləri üçmərtəbəli qəfəsələrə yerləşdirin;
- Əsas ailələrlə birgə yox, ayrı pətəklərdə saxlanılan ehtiyat analarla olan ailə və zəif ailələri yuxarı rəfə qoyun. Bu cür halda, kiçik ailələrə yuxarıda isti olacaq və onlar yaxşı qışlayacaq;
- 9-10 çərçivənin üzərində olan yalnız güclü ailələri alt rəfə qoyun;
- Orta rəfə isə orta güclü olan ailələri qoyun;
- Pətəklər yerləşdirildikdən bir saat sonra orada bacalar açın və siçanların bacalardan keçməməsi üçün hasarlar çəkin;
- Qışlama yerinin üç-dörd tərəfində pətək sıralarının arasına tələ qoyun;
- Pətək sıralarının arasında temperatur və nisbi rütubətin ölçülməsi üçün psixrometr və termometr qoyun.