Praktiki tapşırıqlar və fəaliyyətlər

Tapşırıq və fəaliyyətlər | Təlimat və tövsiyələr
Payız yoxlanışının keçirilməsi | Bal yığımından dərhal sonra arıçılıqda vacib sayılan payız yoxlanışına hazırlaşın. Payız yoxlanışına hazırlaşmağın yığımın yerli şəraitindən asılılığını nəzərdən qaçırmayın. Yoxlanış zamanı: a) ananın yaşını; b) ailənin gücü və sürfə çərçivələrinin sayını; c) yem ehtiyatlarının (bal və güləm) keyfiyyətini; d) yuvanın ümumi vəziyyəti və şanların qışlamaya yararlı olduğunu müəyyən edin və diqqətinizdə saxlayın. Aşkar olunan nöqsanları yuvalar qışlamaya hazır olana qədər aradan qaldırılmasına nail olun. Yoxlanışla yanaşı, yuvaların istilik və bacaların qısaldılmasına diqqət edin.
Arıların yem ehtiyatı ilə təmin olunması | Payız mövsümündən başlayaraq arı ailələrinin yem ehtiyatını elə tənzimləyin ki, yeni yığıma çatsın. Orta hesabla arı ailəsinə qışlamaya nə qədər bal lazım olduğunu öyrənin. Qışa güləmlə olan neçə çərçivə saxlamaq lazım olduğunu öyrənin. Əlverişsiz şəraitdə arıları yemləmək üçün əlavə olaraq ailədən kənar neçə kiloqram bal saxlamaq lazım olduğunu yadınızda saxlayın. Qışlamaya qalan yemin keyfiyyətinə diqqət edin. Keyfiyyətsiz balın acı nəticələrini öyrənin. Qışlamaya qalan yem balının hansı tərkibdə olmasına diqqət edin. Gəzəngi balının arıların qışlaması üçün yararsızlığına diqqət edin. Gəzəngi balının arılar üçün ölümcül təhlükəsini diqqətinizdə saxlayın.