Pətəyin üstlüyünü lazımi qaydada öncədən hazırlayın, hər birinin yarı hissəsini qısaldılmış şanlar, digər yarı hissəsini isə şanlanmış çərçivələrlə qablaşdırın. Hər birini ayrılıqda yerləşdirin. Calaq quraşdırıldıqdan sonra ailədə analıqların qalmadığına əmin olmaq üçün ailəyə diqqətlə baxış keçirin.

Calaqlarda bir neçə gündən sonra çərçivələrin bir çoxu balla dolan kimi yuva gövdəsi ilə pətək üstlüyü arasında şanlanmış çərçivələr və şanları qablaşdırılan digər çərçivə qoyun. Ana arıların şanlarının üstlüyünə keçməməsi üçün pətəklərdə həmişəki kimi aralı yarıqları olan 9-10 çərçivə qoyun. Bu cür halda arılar qovuqcuqları hörür və ana orada yumurtalaya bilmir.

Gec yığım olan dağlıq ərazilərdə daha güclü ailələrin yetişdirilməsi üçün ana birinci yarımüstlüyü olan şanlarda yumurtlamağa başlayır. Digər (“inşaat”) üstlüyü isə çərçivələrin əksəriyyəti sürfə ilə əhatə olunduğu vaxt qoyun. İnşaat üstlüyünü yuvaya “çəpinə” qoyun. Yeni üstlüyə ananın keçməməsi üçün onu yuva gövdəsinə keçirin və arakəsmə qəfəsə ilə yuvadan ananı uzaqlaşdırın. Arılar yığılmış balın bir çox hissəsini yarım-üstlüyün şanlarında saxladığı, həmçinin yarımçərçivələri yuva çərçivələrinin (və ya əksinə) yerləri ilə dəyişmək mümkün olmadığı üçün digər pətəklərdən fərqli olaraq 12-çərçivəli pətəklərdə yemlə olan çərçivələri qışa hazırlamaq daha çətin olur.

Sərbəst iş üçün tapşırıqlar

1. İri həcmli pətəklərdə arıları yaxşı vəziyyətdə saxlamaq və onlardan lazımınca istifadə etməyin mümkünlüyünü öyrənin.
2. İrihəcmli pətəklərin üstün cəhətlərini öyrənin.
3. Bu cür pətəklərdə bal istehsalını 25-30 faiz artırmağın mümkünlüyünə diqqət edin.
4. Kənd təsərrüfatı yüksək inkişaf etmiş ölkələrdə məhz bu cür pətəklərdən istifadə olunduğuna dair təcrübələri öyrənin.
5. Arıları çox gövdəli pətəklərə yığmağın üsullarını öyrənin.
6. Çox gövdəli pətəklərlə işləməyin üstün cəhətlərini öyrənin.
7. Eyni zamanda yatıq pətəklərin üstünlüklərini öyrənin.
8. Beçəvermənin qarşısını almaq üçün yatıq pətəklərin daha səmərəli olduğunu öyrənin.
9. Yatıq pətəyin boş hissəsində payız və qışda əlavə ananın qışlaması üçün şərait yaratmağın mümkünlüyünü öyrənin.
10. 12-çərçivəli pətəkdən nə zaman, hansı şəraitdə istifadə etməyin üsulunu öyrənin.
11. 12-çərçivəli calaq çərçivələri olan pətəklərin də nöqsanlı və üstün cəhətlərinə diqqət yetirin.