Beləliklə, növbəti ilin əsas bal yığımının başlanğıcına kimi arı ailələri tam komplekt şəkildə hörülmüş şan çərçivələri ilə təmin olunduğu halda təsərrüfat baxımından artım tam hesab oluna bilər.

Arıxanalarda olan bütün ailələri zəifləşdirməmək məqsədi ilə beçələri yüksək məhsuldarlığı olan güclü arı ailələrindən alırlar. Bu cür ailələr 30-40 faizə kimi təşkil edir. Kiçik arıxanalarda yüksək artım təşkil olunur.

İri arıxanalarda küləkdən qorunmaq üçün kiçik ballı meşəlik yaradılır (Şəkil 1.8). Yaz və payızda küləkdən ən yaxşı qorunma üsulu həmişəyaşıl ağac növlərindən istifadə etməkdən ibarətdir.

Arıxana yerində alçaq ağac və kollar əkirlər, onlar arıları istiqamətləndirir və pətəklərə kölgə verir. Həmin əkinlərdən 1 metr aralı cənub tərəfdən pətəklərə kölgə düşməsi üçün günəbaxan, qarğıdalı və s. əkilir.

Şəkil 1.7. Çox gövdəli pətəklər

Şəkil 1.8. Küləkdən qorunmaq üçün kiçik meşə