Praktiki tapşırıqlar və fəaliyyətlər

Tapşırıq və fəaliyyətlər | Təlimat və tövsiyələr
Arıxananın köçürülməsi ilə bağlı ümumi müddəalar | Köçürmənin bal yığımındakı iqtisadi səmərəsi - yüksək gəlir gətirməsi, arı ailələrinin vəziyyəti və inkişafına müsbət təsir göstərməsini öyrənin. Arıxananın bal yığımına hara və nə vaxt köçürülməsinin əvvəlcədən planlaşdırılması və buna necə hazırlaşmağı öyrənin və yoldaşlarınızla məsləhətləşin. Köçürmənin beçəvermə və ailənin gücünün artırılması üçün əhəmiyyətini diqqət mərkəzində saxlayın. Yazda arıları meşəyə köçürməyin daha önəmli olmasına diqqət edin. Meşəyə köçürülmənin həm də mum istehsalının artırılmasına xeyirli olmasını diqqətinizdə saxlayın. Meşə massivindən sonra arıların çöl bölgələrinə köçürülməsinin əhəmiyyətini öyrənin. Unutmaq olmaz ki, köçürmə zamanı buraxılan hər bir səhv iqtisadi ziyanla nəticələnə bilər.
Arıxananın köçürülməsinin təşkili və texnikası | Köçürmə prosesində yabanı və kənd təsərrüfatı nektarlı bitkilərinin növünün tərkibi, onların yayılması və çiçəklənmə dövrünü öyrənin. Köçürmə dövründə nektarlı bitkilərdən səmərəli istifadə etməyin planını hazırlayın və bunu kənd təsərrüfatı sahəsinin mütəxəssisi ilə məsləhətləşin. Arıxananın yerini müəyyənləşdirərkən meşə ərazisi və ya təsərrüfat rəhbərliyinin razılığını almağı unutmayın. Arıxananı yerləşdirərkən balverən bitki massivinin yanında ən azı 2-3 kilometr məsafədə başqa obyektlərin olmasına diqqət edin. Arıxananın köçürüldüyü əraziyə nəqliyyat vasitələrinin hərəkət etməsini öyrənin.