Sərbəst iş üçün tapşırıqlar

1. Arıçılığın müvəffəqiyyətinin açarı sayılan arıların qışlamasını təşkil etməyi öyrənin.
2. Arıların yaxşı qışlaması və yaza güclü çıxması üçün ailələri gənc, yüksək keyfiyyətli analarla təmin etməyi öyrənin.
3. Tarixi mənbələrə əsaslanaraq arıların ağac oyuqlarında yaşaması, əhlilləşdirildikdən sonra da o tipdə yuvalarda çöldə qışlamalarına diqqət edin.
4. Həmin yuvalarla müasir, istilik verilməsi mümkün olan pətəkləri və çox soyuq olan yerlərdə qışlama üçün tikilən qışlama yerlərini müqayisə edin və keyfiyyət fərqinə diqqət edin.
5. Tarixi inkişafı nəzərə alınaraq arıların çöl, qışlama yerləri və xəndəklərdə (çuxurlarda) qışlamasının üsullarına diqqət edin.
6. Canlı ağacın oyuğunda arıların qışlaması ilə bağlı professor Seselskinin fikirlərinə diqqət edin.
7. Ölkəmizdə qışın qeyri-müəyyən keçməsi, temperaturun tez-tez dəyişməsi, çöldə qışlayan arıların tələfatına səbəb olmasına diqqəti artırın və gələcək fəaliyyətinizdə bunu nəzərə alın.
8. Çöldə qışlayan arıların yeminin düzgün hesablanması, soyuq vaxtı arıların yemdən daha çox istifadə etməsinə (az olduqda ölümlə nəticələnmə) diqqət edin və gələcək işinizdə nəzərə alın.
9. Oxuduğunuz məlumatlara əsaslanaraq qışlama yeri ilə arıxana yerində qışlayan arıların yazaçıxma effektivliyinə diqqət edin.
10. Arıları qışlama yerinə köçürməyin üsullarını öyrənin.
11. Arı pətəklərinin qışlama yerlərinə yerləşdirilməsini öyrənin.
12. Qış topasında arıların yerləşdirilməsini öyrənin.
13. Qışda havanın temperatur və rütubətinin arıların həyatına təsirini öyrənin
14. Qışda arı ölümünün qarşısının alınması haqqında məlumatlar əldə edin.
15. Qışlama yerində temperatur və nəmişliyin tənzimlənməsi ilə bağlı biliklərə yiyələnin və gələcək fəaliyyətiniz üçün diqqətinizdə saxlayın.
16. Qışda arı ailələrinə baxış keçirməyin yolunu öyrənin.
17. Qışda arıların kütləvi uçuşunun necə keçirilməsini öyrənin və zərurət yarandıqda həyata keçirin.