Praktiki tapşırıqlar və fəaliyyətlər

Fəaliyyət və tapşırıqlar | Təlimat və tövsiyələr
Gənc arıların ilk gündən həyat və fəaliyyətlərinin öyrənilməsi | Yayda arıların 35 günə yaxın, qışda isə 8 ay və daha çox yaşamasına baxmayaraq, fizioloji cəhətdən cavan olmasına diqqət edin. Qovuqcuqdan çıxan arının öz-özünü təmizləməsi, 1-2 gündən sonra isə pətəkdaxili işlərə qoşulması, bir sözlə, uçuşa qədərki dövr həyatını öyrənin. Arıların başladığı işi axıra çatdıra bilib-bilməməsini öyrənin. Onların təlim uçuşlarının əhəmiyyətini öyrənin. Arıların “güclü yaddaş”a sahib olmasına diqqət edin.
Arıların yaşama müddətinin öyrənilməsi | Yay və qışda arıların nə qədər müddət yaşaması barədə bilgilərə yiyələnin və səbəblərini öyrənin. Güclü və zəif ailələrdə işçi arıların yaşama müddətinin müxtəlifliyinə diqqət edin və səbəblərini öyrənin. Arının bədənindəki azot maddələrinin onun həyatı üçün əhəmiyyətini öyrənin və onun pozulmasının səbəblərinə diqqət edin. Piy ehtiyatlarının arı üçün əhəmiyyətinə diqqət edin. Arılarda udlaq vəzisi, mum vəzisinin hansı yaş dövründə necə inkişaf etməsinə diqqət edin.
Arılarda fizioloji, anatomik və biokimyəvi dəyişikliklərin nəzərə alınması və öyrənilməsi | Fizioloji, anatomik və biokimyəvi dəyişikliklərin həcminin müxtəlif amillərdən (əsasən ailədə sürfənin olmasından) asılılığına diqqət edin. Anatomik və fizioloji xüsusiyyətlərinə görə pətək arılarının bəzən südlə yemləmədə iştirak etməmələrinin səbəbini öyrənin və bu