Praktiki tapşırıqlar və fəaliyyətlər

Tapşırıq və fəaliyyətlər | Təlimat və tövsiyələr
Arı ailələrinin inkişafı və məhsuldarlığı üçün yuvanın həcminin mahiyyətinin öyrənilməsi | Yüksək bal yığımının güclü ailələrin iri həcmli pətəklərdə yerləşdirilməsi hesabına mümkünlüyünü öyrənin. İri həcmli pətəklərin (yatıq, ikigövdəli və çox gövdəli) üstünlüklərini öyrənin. Çox gövdəli pətəklərə arıları köçürməyin səmərəli vaxtını öyrənin. Arıları pətəyə köçürərkən ananın orada olmağına diqqət edin. Çox gövdəli pətəkdə arı saxlamağın adi pətəklərə nisbətən fərqli olmasını öyrənin.
Yatıq pətəklərdə arıların saxlanılmasının öyrənilməsi | Yatıq pətəklərin neçə çərçivəyə hazırlanmasını öyrənin. Yatıq pətəklərdə köməkçi ana arılardan istifadənin asanlığına diqqət edin. Yatıq pətəklərdə arılara qulluq etməyin asanlığını nəzərə alın. Yatıq pətəklərdə arıların gec beçə verməsinə diqqət edin. Yatıq pətəklərdə yuvaların birdəfəlik genişləndirilməsinə diqqət edin. Yatıq pətəklərdə güclü ailənin formalaşmasını öyrənin.
Yarımçərçivəli calağı olan 12-çərçivəli pətəklərdə arıların saxlanılmasının öyrənilməsi | Bu tip pətəklərdə calaq çərçivələr qoyulana qədər hansı işlərin görülməsini öyrənin. Calaq quraşdırılarkən ailədə analıqların qalmadığına diqqətlə nəzər yetirin. Gec yığım olan bölgələrdə ananın birinci yarımüstlüyə yumurta qoymasına diqqətlə yanaşın və nə etmək lazım olduğunu öyrənin.