Praktiki tapşırıqlar və fəaliyyətlər

Fəaliyyət və tapşırıqlar | Təlimat və tövsiyələr
Zooloji təsnifata görə coğrafi arı cinslərinin öyrənilməsi | Hal-hazırda geniş yayılmış arı cinsləri haqqında məlumatı öyrənin. Əksəriyyəti Avropada formalaşan arı cinslərinin bioloji və təsərrüfat xüsusiyyətlərinə diqqət edin. Azərbaycanda yayılan arı cinsləri haqqında məlumat toplayın. Yerli bal arısı genofonduna daxil olan Bozdağ Qafqaz arı cinsinin Azərbaycan - Naxçıvan və Talış populyasiyaları haqqında məlumat toplayın. Arı cinslərinin bir-biri ilə mələzləşməsi nəticəsində yaranan yeni növ arıların müsbət və mənfi xüsusiyyətlərini öyrənin.
Arıların seleksiyasının məqsəd və vəzifələrinin öyrənilməsi | Seleksiya işinin nə üçün aparıldığını öyrənin. Seleksiya işində genotip və mühitin mühüm əhəmiyyət daşıdığına diqqət edin. Seleksiya işində seçim və seçilmənin necə mahiyyət daşıdığına diqqət edin. Seleksiya işinin aparılması üçün vacib olan şərtləri öyrənin.
Arıçılıqda seleksiya üsullarının öyrənilməsi | Kütləvi seleksiya haqqında məlumatları öyrənin. Kütləvi seleksiyanın təşkilində hansı şərtlərin vacibliyini öyrənin. Kütləvi seleksiyanın nə zaman uğurlu alınmasını öyrənin və gələcək fəaliyyətinizdə nəzərə alın. Fərdi seleksiyanın aparılma metodikasını öyrənin. Fərdi seleksiyanın hansı məqsədlə aparıldığını öyrənin. Fərdi seleksiyanın şərtlərini öyrənin. Seleksion-damazlıq işlərində xətti seleksiyaya necə böyük yer ayrıldığı, hansı şərtlərlə aparıldığı, necə sınaqdan keçirildiyini öyrənin.