Praktiki tapşırıqlar və fəaliyyətlər

Tapşırıq və fəaliyyətlər | Təlimat və tövsiyələr
Arı ailəsinə yaz baxışının keçirilməsi | Əsas yaz yoxlanışında məqsədin nədən ibarət olmasına diqqət edin. Əsas yaz yoxlanışı arı ailəsinin saxlanılmasını yaxşılaşdırmaq və inkişafını planlaşdırmaq üçün arı ailəsinin vəziyyətinin yoxlanışının olmasını diqqətinizdə saxlayın. Yoxlanışa nədən başlamaq lazım olduğuna nəzər yetirin.
Əsas yaz yoxlanışı zamanı görüləcək işlərin öyrənilməsi
2.1. | Ananın durumunun öyrənilməsi
2.2. | Ailənin gücünün müəyyən edilməsi
2.3. | Bal və güləm ehtiyatının kəmiyyət və keyfiyyətinin öyrənilməsi
2.4. | Arı sürfələrinin nəzarətdə saxlanmasının öyrənilməsi
| Ailədə ananın olub-olmaması, yaşlı, yoxsa gənc olması, məhsuldarlığı, sağlamlıq durumu və ailənin gücünü müəyyən edin. Ana çolaqdırsa, onu dəyişməyi unutmayın. Ana sürfəsinin arasında “qozbel” sürfəsinə rast gəldikdə nə etmək lazım olduğunu öyrənin. Şanlar ishalla çirkləndikdə ananın yumurtlamasını diqqət mərkəzində saxlayın. Ananın durumuna qiymət verərkən sürfələrin vəziyyətinə (çoxluq, bütövlük, bütün qovuqcuqların üstündə olmasına) diqqət edin. Ailənin gücünü müəyyən edərkən çərçivələrə diqqətlə baxmaq, çərçivə aralıqlarının sayı, şanların yararlı olub-olmadığını nəzərdən keçirməyi unutmayın. Arıların gücünü müəyyən edərkən neçə çərçivə üzərində olmasına diqqət edin və yoldaşlarınızla müzakirə edin. Zəif ailələrə qulluq etməyi öyrənin, 5 çərçivə üzərində olan ailələrin birləşdirilməsini unutmayın. Yararsız şanların yuvadan çıxarılması, əvəzində yenilərinin qoyulmasına diqqət edin.