Praktiki tapşırıqlar və fəaliyyətlər

Tapşırıq və fəaliyyətlər | Təlimat və tövsiyələr
Arı ailəsində ana arı, işçi arı və erkək arılar arasında sıx əlaqənin öyrənilməsi | İşçi arıların ananı zülallı yemlə yemləməsi, onun məhsuldarlığının bu yemləmədən asılılığı, ana öləndə hansı prosesin baş verdiyini öyrənin. Ailədə doğulan erkək arıların sayının yalnız anadan yox, işçi arılardan da asılılığını (işçi arılar yaz və yayda erkək arı sürfələrini də yemləyir) öyrənin. Çərçivə aralıqlarına görə arıların gücünün müəyyənləşdirilməsinə diqqət edin. Arıların il ərzində həyat-fəaliyyəti, güc və məhsuldarlığının ananın keyfiyyətindən asılılığını öyrənin.
Arı ailələrində beçəvermə prosesinin öyrənilməsi | Aprelin əvvəlindən yumurtlama sürətinin artması, işçi arıların sürətlə artması və bunun gələcək inkişafının təməli olduğunu öyrənin. May ayının ortalarından başlayaraq yuvada olan yumurta və beçələrin sayının kəskin şəkildə artmasını öyrənin və nəticəni diqqətinizdə saxlayın. Beçəverməyə hazırlıq prosesini diqqətlə öyrənin və izləyin. İlk pöhrənin hansı mərhələ və hansı həcmdə çıxdığını öyrənin. Beçələr çıxandan (əgər götürülməzsə) arıxananı tərk edənə qədərki prosesi öyrənin və diqqətinizdə saxlayın. Yığım tam olmadıqda beçəvermənin olub-olmadığını öyrənin. Beçəvermənin səbəblərini öyrənin.