Praktiki tapşırıqlar və fəaliyyətlər

Tapşırıq və fəaliyyətlər | Təlimat və tövsiyələr
Arıların nektar toplamasının (bal yığımı) öyrənilməsi | Arıçılıqda yığımın nə olduğunu öyrənin. Bu zaman bir neçə gün gecikməyin acı sonluğunu diqqətinizdən yayındırmayın. Arıçılıq üsulu və onun hazırlanmasında fərdiliyə diqqət edin.
Nektarlı bitkilərin çiçəklənmə təqvimi və nəzarət pətəyinin göstəricilərinin öyrənilməsi | Balverən bitkinin nə vaxt çiçəkləyəcəyini dəqiq müəyyən etmək üçün nektarlı bitkilərin çiçəklənmə təqvimi və nəzarət pətəyinin göstəricilərini öyrənin. Hər bitkinin çiçəklənməsinin hər il eyni olmamasına diqqət edin. Gələcək arıçılıq fəaliyyətiniz üçün nektarlı bitkilərin (regionunuz üçün) cədvəlini hazırlayın və bunu qrup halında müzakirə edin. Nəzarət pətəyinin nə üçün və nə vaxt qoyulduğuna diqqət edin. Yığımın gücünün üç şəraitdən asılılığını öyrənin.
Saxlayıcı, məhsuldar və əsas yığımın xüsusiyyətləri | Saxlayıcı yığımın nə olduğu və yığımın hansı mərhələsini əhatə etdiyini öyrənin. Ən güclü yığım vaxtı da saxlayıcı yığımın ola biləcəyinə diqqət edin. Məhsuldar yığımın xüsusiyyətlərinə diqqət edin. Mövsüm boyu 2-3 dəfə məhsuldar yığım olursa, onların ən güclüsünün əsas yığım olmasını yadda saxlayın. Əsas yığımın müxtəlif cür olması, bəzən 1-2 kiloqram, bəzən isə daha çox olmasına diqqət edin.