Ehtiyat anaları ilə olan kiçik ailələri arakəsmənin arxasından güclü ailənin yanında yerləşdirin.

4 çərçivədən az olan ailələri qışa saxlamayın. Arılar onların üzərinə yaxşı qonmalıdır. Az arı olan ailələr isə qışlama zamanı işləmədiklərinin əvəzinə işləyir. Onlar çoxlu enerjini yuvada lazımi istiliyin qorunub saxlanılmasına sərf edir, ona görə də yazda bu cür ailələrdə qışlamış arılar tez ölür. Bu səbəbdən də qışa yalnız güclü ailələr qalmalıdır.

İki gec yaradılmış beçəni faner arakəsmədən bir pətəyə yerləşdirmək lazımdır. Onlar qarşılıqlı olaraq bir-birini qızdıracaq və yaxşı qışlayacaq.

Sərbəst iş üçün tapşırıqlar

1. Qışlama üçün arıları yaxşı şəraitlə təmin etməyin payız vaxtı arıçının əsas vəzifəsi olmasını diqqətinizdə saxlayın.
2. Yuvanın qurulmasının son mərhələsinin nə vaxta təsadüf etməsini yoldaşlarınızla müzakirə edin.
3. Arı topasının zahiri cəhətdən kürəyə oxşaması, bal yeyildikcə arıların necə hərəkət etməsini öyrənin və öz aranızda müzakirə edin.
4. Arıların ağacların oyuqlarındakı təbii yuvaları ilə müasir pətəkləri müqayisə edin və arı topasının hər iki yuvadakı hərəkətini izləyin.
5. Ensiz çərçivəli hündür pətəklərdəki arılarla enli çərçivəli pətəklərdəki arıların hərəkətini öyrənin və aranızda müzakirə edin.
6. Boş çərçivələr, güləmlə olan çərçivələrin pətəkdə hansı yerlərə qoyulacağına diqqət edin.
7. Bir pətəkdə neçə kiçik ailənin saxlana biləcəyinə diqqət edin.
8. Dörd çərçivədən az arısı olan ailələri qışa saxlamağın mənasız olduğuna diqqət edin.