Yaşlı arılarda udlaq vəziləri morfoloji xüsusiyyətlərinə görə yeni doğulmuş arıların vəzilərindən çox da fərqlənmir, onların fəaliyyətini bərpa etmək qeyri-mümkün olur. Bu, onunla izah olunur ki, uçan arılar güləmi həzm edə bilmir, nəticədə isə onların bədənində zülal maddələri kəskin şəkildə azalır.

Beləliklə, bu cür qənaətə gəlmək olar ki, arıların fəaliyyətini fizioloji vəziyyət və müəyyən dərəcədə yaşı ilə müəyyən etmək olar. Bu səbəbdən məlum olur ki, nə həyat dövrü, nə də vaxt hesabı (təqvim yaşı) arıların həyat fəaliyyətində rol oynayır, məhz fizioloji yaş onların həyatında çox vacib amil hesab olunur.

Sərbəst iş üçün tapşırıqlar

1. Arıların fiziolji və təqvim yaşı təlim elementini öyrənməyə başlayarkən qış arılarının həyata necə göz açması, bu vəziyyətə keçməyən arılardan onların nə ilə fərqləndiyi, bunun üçün onlara hansı şəraitin yaradıldığı və başqa məsələləri öyrənməyə çalışın.
2. Çöl işlərinə gedənə qədər gənc arıların hansı işləri görmələri barədə mövcud bilikləri öyrənin.
3. Gənc arıların neçə gündən sonra uçuşa çıxdıqları, necə hərəkət etmələri, hansı məqsədlə uçuş etmələrinə diqqət edərək öyrənin.
4. Arıların güclü uçuşunun nədən xəbər verdiyini diqqətinizdə saxlayın.
5. Yığım vaxtı arıların güclü və gərgin işləməsi, bu gərginliyin onların ömür yolunu necə qısaltmasını öyrənin.
6. Payızdan qışlamaya girən arıların cavan qalmasının səbəblərini öyrənin.
7. Şəkərlə yemlənən arılarda azotun azalmasının səbəbini öyrənin və gələcək işinizdə əsas tutun.
8. Arıların yaşama müddətinin piy cismindən asılılığına diqqətlə yanaşın.
9. Arıların həyatında pətək dövrü (birinci dövr) və ikinci dövrün xüsusiyyətlərinə diqqətlə yanaşın.
10. Arıların həyatında fizioloji yaşın əsas amil olmasına diqqət edin və öyrənin.