Göstərilən bütün nöqsanlar tezliklə aradan qaldırılmalıdır.

Yaz yoxlanışının nəticələri cədvəl və aidiyyatı aktda qeyd olunmalıdır.

Şəkil 20.2. Yumurta, möhürlənmiş və böyük sürfə

Sərbəst iş üçün tapşırıqlar

1. Əsas yaz yoxlanışının nə olduğunu düşünün və onun haqqında mövcud bilikləri öyrənin.
2. Əsas yaz yoxlanışında nəyin müəyyən edildiyini öyrənin.
3. Sürfələrin vəziyyəti, balın miqdar və keyfiyyəti, şanların müxtəlif cəhətdən keyfiyyətini öyrənin və aranızda müzakirə edin.
4. Arıların gücü, sağlamlığını nəzəri cəhətdən öyrənin, bu sahədə bilmədiklərinizi müəlliminizdən soruşun.
5. Hansı ailələrin güclü və ya zəif olduğunu öyrənin və nə tədbir görmək lazım olduğuna diqqət edin.
6. Ananın varlığı və keyfiyyətini yoxlayın və ehtiyac olarsa, ona müvafiq tədbirlər görməyi öyrənin.
7. Yaz yoxlanışının nəticələrini öyrənəndən sonra müvafiq tədbirlər görməyi unutmayın.