22.1. Pətəklərin qışlama yerlərindən çıxarılması

Praktiki tədbirlər

Uçuş bacalarını ölü arılardan təmizləyin, sonra isə onları qışlama yerlərində qırmızı və ya adi zəif işıqlanmada bağlayın.

Pətək xərəyini gətirin (Şəkil 22.1). Qəfəsədən pətəyi aşağı hissə və ya (bərkidilmiş altlıq olduqda) qulpundan tutaraq aşağı salın və onu xərəyin üzərinə qoyun.

Xərəyi iki nəfər götürsün, qışlama yerindən çıxarsın və öncədən müəyyən olunmuş yerə qoysun.

Yerdə pətəkləri şahmat ardıcıllığında düzün (Şəkil 22.2) və ya ən yaxşısı qruplarla yerləşdirin ki, arılar azmasın. Uçuş bacalarını şərq, cənubi şərq və ya cənuba istiqamətləndirin.

Uçuş bacalarına 20 santimetrə yaxın taxtalar vurun ki, arılar orada otursun, sonra isə uçuş bacalarından pətəklərə keçə bilsin.

Pətəkləri yerləşdirdikdən sonra uçuş bacalarını açın. Yaxşı olar ki, ardıcıl gələn pətəklər, sonra isə qalanları açasınız.

İlk növbədə zəif uçan və ya heç uçmayan arı ailələrinə diqqət yetirin.

Arıların uçmadığı pətəklərə diqqətlə nəzər salın. Orada arılar az hərəkətlidir və ya heç hərəkət etmirsə, onları isti yerə salmaq lazımdır, sonra isə üstlərinə şəkər şərbəti və ya bal şərbəti çiləmək lazımdır. Onların müəyyən hissəsi fəallaşır və bal və ya şərbətlə birlikdə şanlara qalxır ki, onları yerinə qoysun.

Şəkil 22.1. Pətəyin xərəkdə qoyulması

Şəkil 22.2. Şahmat ardıcıllığında düzülən pətəklər

Ailələrin içində az uçan arılara baxış keçirdin. Fəal olmayan arılar qədər onların köməyə ehtiyacı var.

Sürfənin miqdarı və yemin olmasını müəyyən etmək məqsədi ilə günün sonuna kimi bütün digər ailələrə baxış keçirdin.

Həmin gün ananı axtarmaq lazım deyil. Sürfənin olması onun mövcudluğunu göstərir.