Praktiki tapşırıqlar və fəaliyyətlər

Tapşırıq və fəaliyyətlər | Təlimat və tövsiyələr
Qışlama yerindən arıların çıxarılması | Qışlamanın sonunda arıların öz nəcisləri ilə şanlar və bir-birini çirkləndirməsinin nə ilə nəticələndiyini öyrənin. Bu zaman bir neçə gün gecikməyin acı sonluğunu diqqətinizdən yayındırmayın. Qışlamanın sonunda arıların qışlama yerindən necə çıxarılmasına diqqət edin. Uğurlu və uğursuz arı ailələrinin qışlama yerindən çıxarılmasının şərtlərini öyrənin və yoldaşlarınızla müzakirə edin. Erkən çıxarılmanın həm müsbət, həm də mənfi cəhətlərini öyrənin və bunun əhəmiyyətini diqqətinizdə saxlayın. Arıları qışlama yerindən çıxararkən orta bir vaxt seçməyi yaddan çıxarmayın. Qışlama yerindən çıxmaq üçün temperatur həddi (müsbət 80C) və həmin temperaturda neçə saata çıxmağın vacibliyini yadınızda saxlayın.
Pətəklərin qışlama yerlərindən çıxarılmasına dair praktik tədbirlər | Uçuş bacasını təmizləmək, təlimata uyğun tələb olunan işıq altında bağlamağı unutmayın. Pətəkləri xərəklə (2 nəfər) daşımağı unutmayın (bu, arıların narahat olmaması üçün vacibdir). Arıların azmaması üçün onları təlimata uyğun yığmağı diqqətinizdə saxlayın. Pətəklərin uçuş bacasına 20 santimetrlik taxta vurmaq, sonra uçuş bacasını açmağı diqqətinizdə saxlayın. Zəif uçan və ya heç uçmayan arıları diqqətinizdə saxlayın, ilk növbədə onlara baxış keçirin. Az hərəkətli və ya hərəkətsiz ailələrdə arıları fəallaşdırmağın yolunu öyrənin (yuvanın istiləşdirilməsi, şəkər və ya bal şərbəti çilənməsi ilə). Sürfənin miqdarı və yemə görə günün sonuna qədər bütün arılara baxmağı unutmayın. Yadda saxlayın ki, sürfə olan ailələrdə ananı axtarmaq lazım deyil (bu, artıq vaxt itkisi və ailənin narahatlığına səbəb olur).