Praktiki tapşırıqlar və fəaliyyətlər

Tapşırıq və fəaliyyətlər | Təlimat və tövsiyələr
Şəkər şərbətinin zülal və digər maddələrlə zənginləşdirilməsi | İnək südünün şəkərə əlavə olunmasının üsulunu öyrənin. Hansı həcmdə şəkər üçün nə qədər süd lazım olduğuna diqqət edin. Yem təknələrində şərbətin qalıb turşumasına diqqət edin. Yazda arılara şərbət hazırlayarkən suyun müəyyən faizinin südlə əvəz olunmasına diqqət edin.
Arıların karbohidratlarla yemləndirilməsi | Arıların şəkər şərbəti ilə uzun müddət yaşaya bilmələri, lakin onların sürfə yetişdirə, mum ayıra, sürətlə nektar yığa bilmədiklərini öyrənin. Yemləmə üçün şəkərdən yersiz istifadənin ziyanlarını öyrənin. Hansı hallarda həvəsləndirici yemləmədən istifadə etməyin vacibliyini öyrənin. Həmin süni yemlərin hazırlanma üsullarını öyrənin.
Arıların maya ilə yemləndirilməsi | Mayanı şəkər şərbətinə qataraq yem hazırlamağın texnologiyasını dəqiqliklə öyrənin (mayaların fərqini nəzərə alın).
Arıların zülalla yemləndirilməsi | Zülallı yemin arıların qida rasionundakı əhəmiyyətini öyrənin. Çiçək tozunun süni qarşılığı olmadığını nəzərə alaraq arı ailələrini çiçək tozu gətirən bitkilər olan yerə köçürməyi diqqətinizdə saxlayın. Ailədə 2 qrup arının olduğuna diqqət edin: çoxlu çiçək tozu yeyən gənc yemləyici arılar, yalnız balla qidalanan uçan arılar. Arıların ayrılıqda iki növ yemlə - karbohidrat (bal, şəkər) və zülal-vitaminli yemlə qidalandırmağı öyrənin.
Şəkər-bal xəmirinin hazırlanması | Şələr - bal xəmiri ilə yemləmənin üstün cəhətlərini öyrənin. Duru arı yemi adlanan bu məhsulun hazırlanma texnologiyasını öyrənin. Hazırlanacaq məhsulun tərkibindəki maddələrin dəqiqliyinə riayət edin. Şəkər kristallarının tam əriməsinə diqqət edin.