Bacanı açmamışdan bir gün əvvəl arılar üçün suvat və nəzarət çəkiləri hazırlamaq lazımdır. Arıların uçuşuna mane olmamaq üçün gələn gün arılarla heç bir iş görülməməlidir. İkinci gün pətəklərdən möhkəmləndirici materiallar, boş gövdələr (calaqlar), havalandırıcı torlarla olan çərçivələri çıxardın, yuvaları tavanla örtün və ya üstündən istiləşdirici material qoyun. Müvəqqəti ayırıcıları çıxartmağa tələsməyin. Arıların sakit uçuşunu təmin etmək vacibdir, arılar balverən bitkilərlə uçuşa başladıqda isə ayırıcıları çıxardın. Gələcəkdə köçəri arıxanada bal yığımının şərtlərinə uyğun olaraq nəzərdə tutulmuş işləri görün.

Sərbəst iş üçün tapşırıqlar

1. Arıxananın köçürülməsinə diqqət edin.
2. Arıxananı köçürməyə hazırlamağın üsullarını öyrənin və bilgilərinizi yoldaşlarınızla bölüşün.
3. Köçürmə üçün hansı ərazilərin yığım baxımından səmərəli və sərfəli olduğunu öyrənin.
4. Arıxananı köçürərkən ərazinin bal yığımı şəraiti ilə tanış olun və bu işdə mütəxəssis rəyindən faydalanın.
5. Hazırlıq prosesində müxtəlif növ pətəklərdən istifadənin qaydalarını öyrənin.
6. Köç tədarükü görülərkən pətəklərin hazırlanma texnikasına diqqət edin.
7. Pətəklərdə ventilyasiyanın təmin edilmə metodlarını öyrənin və yoldaşlarınızla müzakirə edin (çünki köçürmənin uğurlu olması pətəklərin hərtərəfli hazırlanmasından asılıdır).
8. Pətəklərin nəqliyyat vasitələrinə yükləməyin qaydalarını hərtərəfli öyrənin və bununla əlaqədar bir-birinizlə fikir mübadiləsi aparın.
9. Ona görə də bu mövzu ilə əlaqədar verilən bütün bilgiləri yüksək səviyyədə öyrənin və sizə aydın olmayanları müəlliminizdən soruşun.