Praktiki tapşırıqlar və fəaliyyətlər

Tapşırıq və fəaliyyətlər | Təlimat və tövsiyələr
Qışlama dövrüdə arılarda əmələ gələn müxtəlif halların öyrənilməsi | Qışlama dövründə arıların asfiksiyasının (arının boğulması) hansı səbəbdən yarandığını öyrənin. Arı qocalmasının səbəbini öyrənin, zülalın onların həyatındakı mühüm roluna diqqət edin. Qışlama vaxtı balalamanın olması, qəflətən soyuq və şaxtalı havanın başlamasının nəyə səbəb ola biləcəyini araşdırıb öyrənin. Arıların hansı temperaturda topadan kənarda öz fəallığını itirməsi, nəticədə ölməsinə diqqət edin. Arıların hər hansı bir səs və titrəyişə reaksiya verməsinin nəticəsinə diqqət edin. Bacaların sayını artırıb-azaltmaq, bəzən də istiliklə ventilyasiyanı təmin etməyə diqqət edin.
Arıların qışlama vəziyyətinin müəyyən edilməsi | Psixrometrdən istifadə edərək pətəkdəki mikroiqlimi (istilik və rütubəti) müəyyən etməyi öyrənin. Psixrometrik cədvəldən istifadə etməyi öyrənin. Qışlayan arıların pətəyinə toxunarkən onların çıxartdığı səsə uyğun olaraq vəziyyətini müəyyən etməyi öyrənin və başa düşmədiklərinizi müəlliminizdən soruşun. Pətəyin altına kağız vərəq qoymaqla ailənin vəziyyətinin hansı yerdə olduğuna diqqət edin və bu təcrübənin aparılma üsulunu birlikdə müzakirə edin. Pətəkdə termometr yerləşdirməklə ailədə balalamanın başlamasını müəyyən edin. Psixrometrin göstəricilərinə əsasən pətəkdə suya ehtiyac olduğunu müəyyən edin və tədbir görün. Qışın sonunda qışlama yerində arıları yemləməyin yolunu öyrənin.