Arıların iki cüt qanadı vardır (Şəkil 4.13). Qanadların köməyi ilə arılarda uçma fəaliyyətləri həyata keçirilir. Yüklənmiş arı saatda 30 kilometrə qədər uçuş sürətini artıra bilir, yüksüz vəziyyətdə isə saatda 50-60 kilometrə qədər uçuş edə bilər.

Qanadlar yaxşı inkişaf etmiş əzələlər tərəfindən hərəkətə gətirilir. Bir saniyə içində qanadlar 200-250 dəfə çalınır. Onların strukturu həcmlidir. Qanadlar damarlarla əhatə olunub. Güclü damarlar arasında demək olar ki, şəffaf quru pərdə yerləşir. Ön qanadlar arxadan daha iri və güclüdür. Hərəkət əsnasında, onlar qıvrımcıq qarmaqcıqlar vasitəsi ilə birləşərək bütöv bir şəkildə cütləşirlər.

Dinc şəraitdə arı qanadlarını elə yığır ki, arxa hissə ön tərəfdəki ilə örtülür.

Qanadların strukturu:

A - ön qanad,

B - arxa qanad,

C - kübital indeksin müəyyən edilməsi üçün ölçmə sxemidir.

Damarlar: 1 - kostal; 2 - radial; 3 - medial və kubital; 4 - anal; 5 - birinci, ikinci və üçüncü kubital hüceyrələr; 6 - radial hüceyrə; 7 - ön qanad qatı; 8 - arxa qanadın qarmaqları; I, II - damarların ölçülməsi.

Arının qarıncığı

Arılarda 10 qarıncıq (abdominal) buğumu (seqment) var. Lakin pupa dövründə ilk qarıncıq buğumu döş ilə birləşir və buğum sayı 9-a düşür. Buna görə qarıncıq 9 buğumdan ibarətdir. Lakin son qarıncıq buğumu (8, 9, 10-cu buğumlar) 7-ci qarıncıq buğumunun içərisində daralır və kəsişir. Bundan əlavə, son iki buğum hissəsi formalaşaraq iynə yerləşən buğumu təşkil edir. Buna görə ana və işçi arının qarıncığı altı, erkək arınınkı isə yeddi buğumdan ibarətdir. Arının qarnında: mədə, bağırsaq, ürək-damar, cinsiyyət və tənəffüs orqanları, mum, qoxu ifraz edən vəzləri və iynəsi var. Erkəklərin mum vəzi və iynəsi yoxdur (Şəkil 4.14).

Şəkil 4.13. Arı qanadının görünüşü

A

Şəkil 4.14. Arının qarıncığı

A - ümumi görünüş,
B - yandan görünüşü:
I - birinci tergit (döşə birləşən);
II-VII - ikinci və yeddinci tergitlər;
a - nəfəs dəlikləri (stiqmalar);
b - saplaq (bunun vasitəsilə qarıncıq döşə birləşir);
c - sternitlər;
d - iynə.