Ananın cinsiyyət orqanları iki yumurtalıqdan ibarətdir, hər birinin 200-220, bəzən də 360-a kimi yumurta borucuqları var, orada yumurtalar yaranır, formalaşır və yetişir. Yetişmiş yumurtalar cüt yumurta borusu, oradan isə cüt olmayan yumurta borusuna düşür. Cüt yumurta borularının cüt olmayan yumurta borularına keçən yerin yaxınlığında kiçik yumru kisə - toxum qəbuledici var, oradan onlarla spermatozoid verilir. Onların bəziləri yumurtaya düşərək onu mayalandırır. Yumurtaların bir hissəsi mayalanmamış keçir. Ana yumurtaları şanların qovuqcuqlarına qoyur (Şəkil 4.24). Yuvadan kənar, həmçinin erkək arı qovuqcuqlarına qoyulan bütün yumurtalar mayalanmamışdır (qaploiddir).

Sübut olunub ki, ananın yetişdirilməsi şəraiti nə qədər yaxşı olarsa, əsasən də sürfə vəziyyətində ana bir o qədər də çox yumurta qoyacaq.

İşçi arının yumurtalıqlarında 1-dən 12-yə kimi yumurta borucuqları olur və onlar fəaliyyət göstərmir. Yalnız ananın davamlı olmaması zamanı pətəkdə bəzi arılar (erkəkləşmiş arılar) erkək arı doğulan bir neçə (bəzən otuz) yumurta qoyur. Ananın qoyduğu yumurtada rüşeym inkişaf edir (Şəkil 4.25).

Üç saatdan sonra xüsusi fermentlərin təsiri altında sürfələr və yumurtanın örtüyü əriyir. Bu andan arıların sürfələrə yolu açıq olur və onları südlə sürətlə yemləyir. Sürfələrin ilk yaşam günlərində onları əhatə edən havanın rütubəti 98-100 faiz olmalıdır.

Üçüncü günün sonu çiçək tozu ilə bala bir az süd qarışdırılmış qatqı ilə arılar işçi arıların sürfələrini yemləyir. Altıncı günün sonu arılar qovuqcuqları mum və çiçək tozundan hazırlanmış deşikli qapaqla möhürləyir. Sonra sürfələr pup, puplar isə 20-21 günə qovuqcuqların qapaqlarını didən və şanlara çıxan gənc arılara çevrilir.

Şəkil 4.24. Ana arının cinsiyyət orqanları

Şəkil 4.25. Yumurtada rüşeymin inkişafı