Qeyd etmək lazımdır ki, müvəqqəti beçələrin təşkil edilməsi və saxlanılması əlavə vaxtın sərf edilməsi ilə bağlıdır. Məhz bu səbəbdən arıxanada iri həcmli pətəklərdə yüksək məhsuldarlıqla seçilən anaların saxlanılması məqsədəuyğun hesab olunur.

Davamsız, lakin az yığımı olan yerlərdə güclü ailələri yığımdan əvvəl hazırlamaq və bal yığımı başlanarkən ananın yumurtlamasını məhdudlaşdırmaq istiqamətində tədbirlər görmək daha düzgündür. Pətəyə çoxlu nektarın daxil olması səbəbindən arılar özləri boş qovuqcuqları nektarla dolduraraq ananın yumurtlamasının qarşısını alır. Lakin zəif davamlı yığım arılara həvəsləndirici yem kimi təsir edir və onların sürətlə cütləşməyə olan meyli artır, ana çoxlu yumurtalamağa başlayır. Bu cür halda sürfənin yemlənməsinə pətəyə gətirilmiş nektarın çox hissəsi sərf olunur, gənc arıların bir çox hissəsi isə yığımdan boyun qaçırır. Bu cür şəraitdə yığım zamanı ana yumurtlama işini məhdudlaşdırmalıdır.

Praktiki olaraq çoxlu üsul hazırlanıb. Məsələn, davamlı zəif yığım olan yerlərdə yumurtlamaya fasilə verilərək bəzən ailələrdən anaların götürülməsi məsləhətlidir. Bu zaman arılar özlərinə yeni ana arı yetışdirməyə başlayır. Lakin bu üsulun sadəliyinə baxmayaraq, mənfi tərəfləri də var. Müəyyən olunub ki, yeni ana seçildikdən sonra ailələrdə olan arıların yay fəaliyyəti azalır. Lakin ananı qovuqcuqda qapaq altında təcrid edərək yaxşı nəticələr əldə etmək olar.

Məlumdur ki, ananın yumurtlamasını məhdudlaşdırmaq üçün çərçivə qəfəsindən istifadə etmək daha yaxşı olardı, bu qəfəsin köməyi ilə ana bir və iki çərçivədə digər çərçivələrdən təcrid olunur.

Ananın müvəqqəti məhdudlaşdırılması fəaliyyəti nəticəsində arılar yem və gücünü sərf etmir, bunun hesabına da çoxlu bal yığır. Əgər ərazidə iki dəfə az yığım olarsa, ananın yumurtlamasını məhdudlaşdırmağın heç bir mənası yoxdur, çünki birinci yığım zamanı bəslənən arılar ikinci yığım zamanı nektarın yığılması üzərində işləyəcək.

Qeyd etmək lazımdır ki, hər hansı bir yığımın növ və xarakteri hətta bir ərazidə eyni olmur. Bunların hamısı hava, təsərrüfat tədbirləri və digər şərtlərdən asılı olaraq dəyişilir. Yığımın xarakteri balverən bitkilərin botanik tərkibi, əkin sahələrinin ölçüləri, aqrotexnika, nektarlı bitkilərin yetişdirilməsi, temperatur və rütubət səviyyəsi, yağıntıların ölçüsündən asılıdır.

Arı ailələri bal yığımına hazırlanarkən yerli ərazini balverən bitkilərlə məhdudlaşdırmamaq kifayət etmir. Yığımın xüsusiyyətlərinə təsir göstərən geniş imkanlı, istiqamətləndirici hərəkətlər məhz arıların köçürülməsi ilə bağlıdır, bu da bölgələrin müxtəlif yerlərində yerləşən balverən bitkilərdən istifadə etməyə imkan verir.

Arıçılığı elə təşkil etmək lazımdır ki, mövsüm boyu müxtəlif növlü yığımlardan səmərəli istifadə olunsun, bunun üçün isə arıxanada davamlı olaraq güclü arı ailələri saxlanılmalıdır.

3.1. Güclü ailələrin üstün cəhətləri

Ailənin gücü onun məhsuldarlığına həlledici təsir göstərir. Güclü bir ailədə fizioloji olaraq çox sayda gənc arılar yığışır, bunlarda effektiv şəkildə təbiətdə mövcud balların toplanmasını istifadə edir. Buna görə güclü ailələr balları zəif olan arılardan üç dəfə daha çox verir.

Ailənin içində bal toplama istifadəsini maksimum dərəcədə artırmaq üçün, yalnız nektar toplayan və sahədən nektar gətirən işçi arılar yox, həmçinin nektar alaraq, onu bal halına gətirən, gözcüklərə yığan və mum qapaqları ilə möhürləyən cavan (yuvadaxili işləyən) arılar olmalıdır.