Praktiki tapşırıqlar və fəaliyyətlər

Fəaliyyət və tapşırıqlar | Təlimat və tövsiyələr
Arıxana yerinin əhəmiyyətinin öyrənilməsi | Arıxana yerinin düzgün seçilməsi və lazımi qaydada təchiz olunmasının əhəmiyyətini öyrənin. Yazda arıların sayının sürətlə azalmasının səbəb(lər)ini öyrənin. Hansı şəraitdə arıların tələfatının az olduğunu öyrənin və gələcək işinizdə yaddan çıxarmayın. Arıxana ətrafında ”canlı çəpər”in (yaşıllıq zolaqlarının) olmasının əhəmiyyətini diqqətinizdə saxlayın. Arıxanaların yol və heyvandarlıq fermalarından müəyyən məsafədə yerləşdirilməsinin səbəblərini öyrənin. Arıxananın bağça və bostanlardan uzaq olmaması, habelə, onların ətrafında barverən bitkilərin olmasının əhəmiyyətini öyrənin. Arıxananın ətrafında nisbətən alçaqboy ağacların olmasının səbəblərini araşdırın.
Arıxana yerinin hazırlanmasının öyrənilməsi | Arıxana yerini hazırlayarkən ilkin olaraq nədən başlamaq lazım olduğuna diqqət edin. Şanların düzgün hörülməsi və pətəkdə yerləşdirilməsi, habelə arıların normal fəaliyyəti üçün pətəklərin səviyyəölçənlə düzəldilməsinə diqqət edin. Nəzarət pətəyinin nə üçün nəzarətə götürüldüyü, hər gün onun nə üçün çəkildiyinin səbəblərini öyrənin. İşçi otağı və nəzarət pətəyinin harada olmasını diqqətinizdə saxlayın. Arıxananın təmizliyinin əhəmiyyətini yaddan çıxarmayın.